CELEX: 32016D2322
Language: lv
Date: 2016-12-19 00:00:00
Title: Komisijas Īstenošanas lēmums (ES) 2016/2322 (2016. gada 19. decembris) par Eiropas Parlamenta un Padomes Regulā (ES) Nr. 1257/2013 par kuģu pārstrādi prasītā paziņojuma par kuģa pārstrādes pabeigšanu formātu (Dokuments attiecas uz EEZ )

20.12.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 345/117
               
            KOMISIJAS ĪSTENOŠANAS LĒMUMS (ES) 2016/2322
      (2016. gada 19. decembris)
      par Eiropas Parlamenta un Padomes Regulā (ES) Nr. 1257/2013 par kuģu pārstrādi prasītā paziņojuma par kuģa pārstrādes pabeigšanu formātu
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 20. novembra Regulu (ES) Nr. 1257/2013 par kuģu pārstrādi un ar ko groza Regulu (EK) Nr. 1013/2006 un Direktīvu 2009/16/EK (1), un jo īpaši tās 13. panta 3. punkta b) apakšpunktu,
      tā kā:
      
                  (1)
               
               
                  Ar Regulu (ES) Nr. 1257/2013 kuģu pārstrādes uzņēmumiem, kuģu pārstrādes rūpnīcām un kuģu pārstrādes rūpnīcu operatoriem nosaka prasības attiecībā uz tādu kuģu pārstrādi, kuri kuģo ar Savienības dalībvalsts karogu.
               
            
                  (2)
               
               
                  Saskaņā ar Regulas (ES) Nr. 1257/2013 13. panta 2. punkta c) apakšpunktu kuģu pārstrādes rūpnīcas operatoram 14 dienu laikā pēc pilnīgas vai daļējas pārstrādes saskaņā ar kuģa pārstrādes plānu jānosūta paziņojums par pabeigšanu administrācijai, kura attiecīgajam kuģim izdeva sertifikātu par gatavību pārstrādei. Paziņojuma par pabeigšanu formātam jāatbilst 2009. gada 15. maijā Honkongā pieņemtās Starptautiskās konvencijas par kuģu drošu un videi nekaitīgu pārstrādi (“Honkongas konvencija”) 7. papildinājumam.
               
            
                  (3)
               
               
                  Atbilstoši Regulas (ES) Nr. 1257/2013 3. panta 6. punktam “kuģu pārstrāde” ir kuģa pilnīga vai daļēja demontāža. Tāpēc kuģa daļējas demontāžas gadījumā ir nepieciešams paziņojums par pabeigšanu. Paziņojuma par pabeigšanu formāts attiecas uz vienu kuģu pārstrādes rūpnīcu. Ja kuģa demontāžas tiek veikta vairākās rūpnīcās, katra procesā iesaistītā rūpnīca izsniedz atsevišķu paziņojumu par pabeigšanu.
               
            
                  (4)
               
               
                  Šajā lēmumā paredzētie pasākumi ir saskaņā ar atzinumu, ko sniegusi ar Regulas (ES) Nr. 1257/2013 25. pantu izveidotā Kuģu pārstrādes regulas komiteja,
               
            IR PIEŅĒMUSI ŠO LĒMUMU.
      1. pants
      Regulas (ES) Nr. 1257/2013 13. panta 2. punkta c) apakšpunktā prasītie paziņojumi par kuģa pārstrādes pabeigšanu atbilst šā lēmuma pielikumā noteiktajam formātam.
      2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Briselē, 2016. gada 19. decembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 330, 10.12.2013., 1. lpp.
      
      
         PIELIKUMS
         
            
         Teksts attēlu
         
            PAZIŅOJUMS PAR KUĢA PĀRSTRĀDES PABEIGŠANU
            atbilstoši Eiropas Parlamenta un Padomes Regulai (ES) Nr. 1257/2013 par kuģu pārstrādi
            Šis dokuments ir paziņojums par kuģa pārstrādes pabeigšanu attiecībā uz
            (kuģa vārds, to saņemot pārstrādei/izrakstīšanas punktā)
            Dati par pārstrādei saņemto kuģi
            Pazīšanas numurs vai burti
            Pieraksta osta
            Bruto tilpība
            SJO numurs
            Kuģa īpašnieka vārds/nosaukums un adrese
            SJO reģistrēta kuģa īpašnieka identifikācijas numurs
            SJO reģistrēta uzņēmuma identifikācijas numurs
            Uzbūvēšanas datums
            AR ŠO APSTIPRINU, KA:
            kuģis ir pārstrādāts saskaņā ar kuģa pārstrādes plānu un Regulu (ES) Nr. 1257/2013
            (atļauju saņēmušās kuģu pārstrādes rūpnīcas nosaukums un atrašanās vieta)
            un kuģa pārstrāde saskaņā ar Regulu (ES) Nr. 1257/2013 par kuģu pārstrādi ir pabeigta
            (dd/mm/gggg)
            (pabeigšanas datums)
            Izdots
            (paziņojuma izdošanas vieta)
            (dd/mm/gggg)
            (izdošanas datums)
            (Kuģu pārstrādes rūpnīcas operatora vai pilnvarota pārstāvja paraksts)